Як увесь пасёлак тут святкуе свае падзеі, то рэстаран часта закрыты для шараговых наведнікаў. Працуе ён з 12.00 да 15.00 і з 17.00 да 21.00. Рахункі выпісваюць ад рукі, бывае, што і проста на палове аркуша А4. Тэлефон і картачны тэрмінал працуюць на адной лініі, таму карткай заплаціць можна толькі тады, калі па тэлефоне ніхто не размаўляе і на месцы адміністратар рэстарана, бо толькі яна валодае Тэхналогіяй. Сама яна жыве праз дарогу. Відаць, каб не спазняцца на працу. Але гэта не замінае ёй хварэць і на працу не выходзіць. У такія дні для аплаты прымаюцца толькі наяўныя.